
Sutikti perimti Šiaulių miesto savivaldybės nuosavybėn valstybei nuosavybės teise priklausantį, šiuo metu Nacionalinės švietimo agentūros patikėjimo teise valdomą ilgalaikį materialųjį turtą. Jį perėmus, perduoti Šiaulių miesto savivaldybės švietimo ir ugdymo įstaigoms valdyti, naudoti ir disponuoti juo patikėjimo teise.

Sprendimo projektas parengtas vadovaujantis Lietuvos Respublikos vietos savivaldos įstatymo 6 straipsnio 5 ir 6 punktais, kurie nustato savivaldybės savarankiškąsias funkcijas – savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas ir švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimas ir koordinavimas. Taip pat vadovaujamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir 20 straipsnio 1 dalies 4 punktu, kurie apibrėžia, kad savivaldybė turtą įgyja savivaldybės tarybos sutikimu, perimdama valstybės turtą savivaldybių savarankiškosioms funkcijoms įgyvendinti, o valstybei nuosavybės teise priklausantis turtas perduodamas savivaldybių nuosavybėn Vyriausybės nutarimu.
Nacionalinė švietimo agentūra (toliau – Agentūra), vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir 20 straipsnio 1 dalies 4 punktu, pateikė prašymą Šiaulių miesto savivaldybei (toliau – Savivaldybė) perimti Savivaldybės nuosavybėn savarankiškosioms savivaldybės funkcijoms įgyvendinti valstybei nuosavybės teise priklausantį ir šiuo metu Agentūros patikėjimo teise valdomą valstybės ilgalaikį materialųjį turtą – 63 vienetus vidutinio našumo nešiojamuosius kompiuterius Acer TravelMate P216- 51-G2, kurių įsijimo vertė yra 91 800,55 Eurų ir trumpalaikį turtą – 693 vienetus vidutinio našumo nešiojamųjų kompiuterių Acer TravelMate P216- 51-G2, kurių įsijimo vertė yra 397 035,98 Eurų. Savivaldybės nuosavybėn perduodamas turtas įsigytas Europos regioninės plėtros fondo ir bendrojo finansavimo lėšomis įgyvendinant projektą „Ugdymo priemonės mokykloms“ (Nr. 10-063-P-0001). Teikiamu Tarybos sprendimo projektu siūloma perimti Nacionalinės švietimo agentūros patikėjimo teise valdomą valstybės ilgalaikį materialųjį ir trumpalaikį turtą Savivaldybės nuosavybėn, perimtą turtą perduoti Savivaldybės švietimo ir ugdymo įstaigoms valdyti, naudoti ir disponuoti juo patikėjimo teise.
Numatomos naujo teisinio reglamentavimo nuostatos. 
Naujos teisinio reguliavimo nuostatos nenumatomos.
Priėmus sprendimą, galimos pasekmės (tiek teigiamos, tiek neigiamos).
Priėmus sprendimą neigiamų pasekmių nenumatoma. Teigiamos pasekmės – Šiaulių miesto savivaldybė perims nuosavybėn valstybei nuosavybės teise priklausantį ilgalaikį materialųjį ir trumpalaikį turtą. Perimtas turtas bus panaudotas užtikrinti mokinių pasiekimų patikrinimų vykdymą elektroninėmis priemonėmis, spartesnį informacinių technologijų diegimą į ugdymo procesą, prisidėti prie švietimo įstaigų sąlygų naudotis skaitmeninėmis mokymo priemonėmis gerinimo, įgyvendinant atnaujintas ugdymo programas.

Priėmus sprendimą, teisės aktai nekeičiami ir nepripažįstami negaliojančiais.

Sprendimo įgyvendinimui reikalingų priimti papildomų teisės aktų nenumatoma.

Sprendimui įgyvendinti lėšos nebus reikalingos.

Sprendimą inicijuoja Šiaulių miesto savivaldybės meras. Sprendimo projektą parengė Šiaulių miesto savivaldybės administracijos Turto valdymo skyrius. Tiesioginis rengėjas – Turto valdymo skyriaus vyr. specialistas Kęstutis Tamulevičius, tel. 8 41 383 447.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 


Turto skyriaus vedėja					  Violeta Tylenienė
